Arvo Ohinen

Arvo Johan Ohinen (16. syyskuuta 1906 Nurmijärvi – 31. maaliskuuta 1963 Rovaniemi)Kuolleita (maksullinen artikkeli) Helsingin Sanomat 3.4.1963, HS Aikakone. Viitattu 3.4.2018. oli suomalainen pappi. Hän toimi Setlementtiliikkeen Työkeskus Rovalan tukkilaisappina 1932–1935, sen johtajana 1945–1963 sekä Kotkassa ja Viipurissa Työkeskus Toukolan johtajana 1935–1944. Hän oli Lapin sivistystyön johtavia henkilöitä.Otavan Iso tietosanakirja, Otava 1968, osa 6, palsta 594 Ohiselle myönnettiin rovastin arvo vuonna 1957.

Ohinen valmistui ylioppilaaksi Lohjan yhteiskoulusta vuonna 1927 ja hänet vihittiin papiksi Oulussa vuonna 1932, minkä jälkeen hän toimi aluksi ylimääräisenä pappina Lumijoella.Suomen kirkon matrikkeli 1963, s. 301. Helsinki: Suomen Kirkon Pappisliitto, 1963.

Ohinen oli myös Rovalaan 1949 puuhaamansa Palosalmen metsätyömieskodin johtaja. Presidentti Urho Kekkonen, joka kantoi huolta metsätyömiesten oloista ja toimeentulosta, tuki toimintaa ja vieraili siellä usein.Simo Koskinen, Lappilaista sosiaalipolitiikkaa Kekkonen oli yhteydessä Ohiseen kirjeitsekin.Kirje Urho Kekkonen: Kirjeitä myllystäni 1, s. 180. Helsinki: Otava, 1976. 

Lähteet

Luokka:Setlementtiliike
Luokka:Suomalaiset papit
Luokka:Vuonna 1906 syntyneet
Luokka:Vuonna 1963 kuolleet